Tujjukira ebyaaliwo ku lwokuna lwa wiiki ewedde obusambattuko bwe bwabalukawo mu kibuga kyaffe ekikulu Kampala. Bwoba nga obeera wabweeru wa Uganda, oyinza okuba nga tewamanya byaaliwo. BBC yagezaako okubyogerako mu bujjuvu, naye ate CNN, France24 ne SkyNews tabaabigoberera mu ngeri y’emu. Ffe wano e Kampala twaali twelariikirira nti ekibugga kyaffe ekyaagalwa kyaali kigenda kutaaguuka kijjemu entalo z’amawanga. Mu bujjuvu, emikutu gya Observer, Newvision ne Monitor gyalina amawulire gano.
Ekyaddirira, Associated Press ne BBC batandika okufulumya amawulire wamu n’ebifananyi. Kino nsuubira nti kye kyaali ekintu ekituufu okukola eri bannamawulire bano ab’ensi yonna, nga embeera ezze mu nteeko oluvannyuma lw’abobuyinza okusitukiramu. Nga ojjeeko abakuuma ddembe betubadde tulaba ennaku zino, obuvuyo bulinga obwakoma era nga bwaali mu bitundu bimu na bimu. Mu butuufu, ssinga teyali mukwano gwange omu kunkubira ssimu, osanga nnandiruddewo nnyo okutegeera ebyaaliwo. Eno gye nnali tewaali buzibu. Bwe twaalabanga omukka emitala oguva ku maduuka ogookeddwa, twaali tulowooza nti bookya kasasiro nga bulijjo.
Ekimu ku bintu bye nneewunya ennyo be bantu ab’olubatu abakozesa Twitter abaali besigamiddwaako okubunya amawulire agakwaata ku butabanguko. Nga bwetwagafunanga wamu n’abantu abalala nga @camaraafrica, @mugumya, @solomonking bwe twagateekanga ku Twitter wamu ne Facebook nga ze ngeri zokka zetwalina okugatambuza ensi yonna. Ku ssawa nga bbiri ez’ekiro, emikutu gy’amasimu gyatandika okulemererwa olwabantu abangi abaali bagakozesa. Waaliwo neng’ambo ezimu nti emikutu gy’amawulire egimu gyaali givudde ku mpewo. Naye nze we nnali nnafunanga amawulire gonna, nga emikutu gifulumya ebyaaliwo nga bwe baasobolanga. Monitor yalangirira nti laadiyo emu yali eggaddwawo lwa ‘kukuma mu bantu muliro’. (N’emikutu emirala 3 gyaggalwawo). Nnina okwebaza ennyo MTN, netiwaaka yaabwe yasigalako era nnasobolanga okuweereza wamu n’okufuna obubaka nga ssifunye buzibu.
Embeera nga zino bwe zibaawo, kirabika nga awatali asobola kukufunira mawulire mu bwangu obwetaagisa. Ku mulundi guno, nesigama mikwano gyange ku yintanenti wamu n’abantu abalala. Mbeera wano naye obutaba na ttivvi oba laadiyo kyategeeza nti Twitter, Facebook n’essimu yange byafuuka ensulo z’amawulire ze nnalina zokka.
Katusuubire nti obutabanguko bwagendedde ddala.
Osobola okweyongera okugoberera nga oyita ku #kampala oba emikutu gy’okunonya mu buliwo nga Scoopler ne OneRiot. N’era osobola okutugoberera ku @appfrica ku Twitter.
Ekifananyi kya BBC
lug_Latn lug_Latn lug_Latn lug_Latn lug_Latn lug_Latn lug_Latn